CELEX: 32022D0568
Language: lt
Date: 1649030400000
Title: Tarybos sprendimas (ES) 2022/568 2022 m. balandžio 4 d. dėl pozicijos, kurios Europos Sąjungos vardu turi būti laikomasi Specialiajame muitinės formalumų ir prekybos lengvinimo komitete, įsteigtame Europos Sąjungos bei jos valstybių narių ir PAVB EPS valstybių ekonominės partnerystės susitarimu, dėl Specialiojo muitinės formalumų ir prekybos lengvinimo komiteto darbo tvarkos taisyklių priėmimo

2022 4 8   
               
               
                  LT
               
               
                  Europos Sąjungos oficialusis leidinys
               
               
                  L 109/52
               
            
         TARYBOS SPRENDIMAS (ES) 2022/568
         2022 m. balandžio 4 d.
         dėl pozicijos, kurios Europos Sąjungos vardu turi būti laikomasi Specialiajame muitinės formalumų ir prekybos lengvinimo komitete, įsteigtame Europos Sąjungos bei jos valstybių narių ir PAVB EPS valstybių ekonominės partnerystės susitarimu, dėl Specialiojo muitinės formalumų ir prekybos lengvinimo komiteto darbo tvarkos taisyklių priėmimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     2016 m. birželio 10 d. Sąjunga bei jos valstybės narės pasirašė Europos Sąjungos bei jos valstybių narių ir PAVB EPS valstybių ekonominės partnerystės susitarimą (1) (toliau – Susitarimas). Sąjungai bei jos valstybėms narėms ir Botsvanai, Lesotui, Namibijai, Esvatiniui ir Pietų Afrikai jis laikinai taikomas nuo 2016 m. spalio 10 d., o Sąjungai bei jos valstybėms narėms ir Mozambikui – nuo 2018 m. vasario 4 d.;
                  
               
                     (2)
                  
                  
                     Specialusis muitinės formalumų ir prekybos lengvinimo komitetas buvo įsteigtas pagal Susitarimo 50 straipsnio 1 dalį;
                  
               
                     (3)
                  
                  
                     pagal Susitarimo 50 straipsnio 2 dalies f punktą Specialusis muitinės formalumų ir prekybos lengvinimo komitetas turi nustatyti savo darbo tvarkos taisykles;
                  
               
                     (4)
                  
                  
                     tikslinga nustatyti poziciją, kurios Sąjungos vardu turi būti laikomasi Specialiajame muitinės formalumų ir prekybos lengvinimo komitete, nes sprendimas dėl darbo tvarkos taisyklių nustatymo Sąjungai turės teisinę galią;
                  
               
                     (5)
                  
                  
                     Sąjungos pozicija Specialiajame muitinės formalumų ir prekybos lengvinimo komitete dėl jo darbo tvarkos taisyklių priėmimo turėtų būti grindžiama prie šio sprendimo pridėtu to komiteto sprendimo projektu,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi Specialiajame muitinės formalumų ir prekybos lengvinimo komitete, įsteigtame Europos Sąjungos bei jos valstybių narių ir PAVB EPS valstybių ekonominės partnerystės susitarimo 50 straipsniu, dėl jo darbo tvarkos taisyklių priėmimo grindžiama prie šio sprendimo pridėtu to komiteto sprendimo projektu.
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Liuksemburge 2022 m. balandžio 4 d.
            
               
                  Tarybos vardu
               
               
                  Pirmininkė
               
               R. BACHELOT-NARQUIN
            
         
         
            (1)  OL L 250, 2016 9 16, p. 3.
      
      
         
            
               Projektas
            
            SPECIALIOJO MUITINĖS FORMALUMŲ IR PREKYBOS LENGVINIMO KOMITETO SPRENDIMAS Nr. […]
            … m. … … d.
            dėl jo darbo tvarkos taisyklių
            SPECIALUSIS MUITINĖS FORMALUMŲ IR PREKYBOS LENGVINIMO KOMITETAS,
            atsižvelgdamas į 2016 m. birželio 10 d. Kasanėje pasirašytą Europos Sąjungos bei jos valstybių narių ir PAVB EPS valstybių ekonominės partnerystės susitarimą (toliau – Susitarimas), ypač į jo 50 straipsnio 2 dalies f punktą,
            PRIĖMĖ ŠĮ SPRENDIMĄ:
            nustatomos Specialiojo muitinės formalumų ir prekybos lengvinimo komiteto darbo tvarkos taisyklės, išdėstytos priede.
            Šis sprendimas įsigalioja …
            
               Priimta …
               
                   
               
            
         
      
      
         
            PRIEDAS
            
               SPECIALIOJO MUITINĖS FORMALUMŲ IR PREKYBOS LENGVINIMO KOMITETO DARBO TVARKOS TAISYKLĖS
            
            
               I SKYRIUS
            
            
               
                  Veiklos organizavimas
               
            
            
               1 straipsnis
               Sudėtis ir pirmininkas
               
                  1.   Pagal Europos Sąjungos bei jos valstybių narių ir PAVB EPS valstybių ekonominės partnerystės susitarimo (toliau – Susitarimas) 50 straipsnį įsteigtas Specialusis muitinės formalumų ir prekybos lengvinimo komitetas vykdo savo pareigas, kaip numatyta Susitarimo 50 straipsnyje.
               
               
                  2.   Šiose darbo tvarkos taisyklėse vartojamo termino „Šalys“ apibrėžtis atitinka Susitarimo 104 straipsnyje pateiktą apibrėžtį.
               
               
                  3.   Kaip numatyta Susitarimo 50 straipsnio 1 dalyje, Specialųjį muitinės formalumų ir prekybos lengvinimo komitetą sudaro Šalių atstovai.
               
               
                  4.   Kaip numatyta Susitarimo 50 straipsnio 4 dalyje, Specialiajam muitinės formalumų ir prekybos lengvinimo komitetui paeiliui pirmininkauja Europos Komisijos pareigūnas ir PAVB EPS valstybių pareigūnas. Pirmam Specialiojo muitinės formalumų ir prekybos lengvinimo komiteto posėdžiui kartu pirmininkauja Europos Komisijos pareigūnas ir PAVB EPS valstybių pareigūnas.
               
               
                  5.   Pirmasis pirmininkavimo laikotarpis prasideda pirmojo Specialiojo muitinės formalumų ir prekybos lengvinimo komiteto posėdžio dieną ir baigiasi tų pačių metų gruodžio 31 d.
               
            
            
               2 straipsnis
               Posėdžiai
               
                  1.   Specialusis muitinės formalumų ir prekybos lengvinimo komitetas posėdžiauja bent kartą per metus arba bet kurios Šalies prašymu. Posėdžiai vyksta paeiliui Briuselyje arba vienos iš PAVB EPS valstybių teritorijoje, jei Šalys nesusitaria kitaip.
               
               
                  2.   Jei Šalys nesusitaria kitaip, Specialiojo muitinės formalumų ir prekybos lengvinimo komiteto posėdžius sušaukia pirmininkaujanti Šalis, pasikonsultavusi su kita Šalimi.
               
            
            
               3 straipsnis
               Stebėtojai
               Specialusis muitinės formalumų ir prekybos lengvinimo komitetas gali nuspręsti kviesti stebėtojus ad hoc pagrindu ir nustatyti, kuriuos darbotvarkės klausimus sprendžiant tie stebėtojai gali dalyvauti.
            
            
               4 straipsnis
               Sekretoriatas
               
                  1.   Sekretoriato funkcijas atlieka Šalis, rengianti Specialiojo muitinės formalumų ir prekybos lengvinimo komiteto posėdį.
               
               
                  2.   Kai posėdis vyksta elektroninėmis priemonėmis, sekretoriato funkcijas atlieka pirmininkaujanti Šalis.
               
            
            
               II SKYRIUS
            
            
               
                  Veikimas
               
            
            
               5 straipsnis
               Dokumentai
               Kai Specialiojo muitinės formalumų ir prekybos lengvinimo komiteto svarstymai grindžiami rašytiniais patvirtinamaisiais dokumentais, Specialiojo muitinės formalumų ir prekybos lengvinimo komiteto sekretoriatas tokius dokumentus numeruoja ir platina kaip Specialiojo muitinės formalumų ir prekybos lengvinimo komiteto dokumentus.
            
            
               6 straipsnis
               Pranešimas apie posėdžius ir jų darbotvarkė
               
                  1.   Sekretoriatas Šalims praneša apie šaukiamą posėdį ir paprašo teikti siūlymus dėl darbotvarkės ne vėliau kaip likus 30 dienų iki posėdžio. Skubiais atvejais ir (arba) nenumatytų svarstytinų aplinkybių atveju posėdis gali būti sušauktas per trumpą laiką.
               
               
                  2.   Specialiojo muitinės formalumų ir prekybos lengvinimo komiteto sekretoriatas parengia preliminarią kiekvieno posėdžio darbotvarkę. Sekretoriatas ją nusiunčia Specialiojo muitinės formalumų ir prekybos lengvinimo komiteto pirmininkui ir nariams ne vėliau kaip likus 14 dienų iki posėdžio pradžios.
               
               
                  3.   Į preliminarią darbotvarkę įtraukiami klausimai, dėl kurių Specialiojo muitinės formalumų ir prekybos lengvinimo komiteto sekretoriatas gavo Šalies prašymą įtraukti juos į darbotvarkę.
               
               
                  4.   Darbotvarkę Specialusis muitinės formalumų ir prekybos lengvinimo komitetas priima kiekvieno posėdžio pradžioje. Šalių sutarimu į darbotvarkę gali būti įtraukta ir kitų klausimų, kurie nebuvo įtraukti į preliminarią darbotvarkę.
               
               
                  5.   Visoms Šalims pritarus Specialiojo muitinės formalumų ir prekybos lengvinimo komiteto pirmininkas į posėdžius gali kviesti ekspertus informacijai konkrečiais klausimais suteikti.
               
            
            
               7 straipsnis
               Posėdžio ataskaita
               Jei Šalys nesusitaria kitaip, Specialiojo muitinės formalumų ir prekybos lengvinimo komiteto sekretoriatas parengia kiekvieno posėdžio ataskaitą ir ji priimama kiekvieno posėdžio pabaigoje.
            
            
               8 straipsnis
               Sprendimai ir rekomendacijos
               
                  1.   Specialusis muitinės formalumų ir prekybos lengvinimo komitetas Susitarime numatytais arba tais atvejais, kai tokius įgaliojimus jam perdavė Jungtinė taryba arba Prekybos ir vystymosi komitetas, bendru sutarimu priima sprendimus ar rekomendacijas.
               
               
                  2.   Kai pagal Susitarimą Specialusis muitinės formalumų ir prekybos lengvinimo komitetas įgaliojamas priimti sprendimus ar rekomendacijas arba kai tokius įgaliojimus jam perdavė Jungtinė taryba arba Prekybos ir vystymosi komitetas, tokie aktai posėdžių ataskaitose atitinkamai vadinami „sprendimu“ arba „rekomendacija“. Specialiojo muitinės formalumų ir prekybos lengvinimo komiteto sekretoriatas kiekvienam priimtam sprendimui ar rekomendacijai suteikia eilės numerį, nurodo jų priėmimo datą ir apibūdina jų dalyką. Kiekviename sprendime ar rekomendacijoje nurodoma jo įsigaliojimo data.
               
               
                  3.   Jei PAVB EPS valstybė nedalyvauja posėdyje, posėdžio sprendimus ir (arba) rekomendacijas narei, kuri negalėjo dalyvauti posėdyje, išsiunčia sekretoriatas. Ta PAVB EPS valstybė per 10 kalendorinių dienų nuo sprendimų ir (arba) rekomendacijų išsiuntimo pateikia atsakymą raštu, kuriame nurodo tuos sprendimus ir (arba) rekomendacijas, kuriems ji nepritaria, ir nurodo to priežastis. Jei per 10 kalendorinių dienų anksčiau minėtas atsakymas raštu negaunamas, sprendimai ir (arba) rekomendacijos laikomi priimtais. Jei PAVB EPS valstybė, kuri nedalyvavo posėdyje, nesutinka su sprendimais ir (arba) rekomendacijomis, taikoma 4 dalyje nustatyta procedūra.
               
               
                  4.   Jeigu abi Šalys susitaria, laikotarpiu tarp posėdžių Specialusis muitinės formalumų ir prekybos lengvinimo komitetas sprendimus ir rekomendacijas gali priimti taikydamas rašytinę procedūrą. Rašytinė procedūra – tai Šalių atstovų pasikeitimas raštais.
               
               
                  5.   Specialiojo muitinės formalumų ir prekybos lengvinimo komiteto priimti sprendimai ir rekomendacijos autentifikuojami surašant autentišką Europos Sąjungos atstovo ir PAVB EPS valstybių atstovo pasirašytą egzempliorių.
               
            
            
               9 straipsnis
               Viešumas
               
                  1.   Specialiojo muitinės formalumų ir prekybos lengvinimo komiteto posėdžiai yra uždari, nebent nusprendžiama kitaip.
               
               
                  2.   Kiekviena Šalis gali nuspręsti paskelbti Specialiojo muitinės formalumų ir prekybos lengvinimo komiteto sprendimus ir rekomendacijas.
               
            
            
               III SKYRIUS
            
            
               
                  Baigiamosios nuostatos
               
            
            
               10 straipsnis
               Išlaidos
               
                  1.   Kiekviena Šalis padengia visas savo dėl dalyvavimo Specialiojo muitinės formalumų ir prekybos lengvinimo komiteto posėdžiuose patirtas išlaidas – tiek išlaidas personalui, kelionėms ir pragyvenimui, tiek pašto ir telekomunikacijų išlaidas.
               
               
                  2.   Posėdžių organizavimo, vertimo žodžiu paslaugų teikimo ir dokumentų dauginimo išlaidas apmoka posėdį rengianti Šalis.
               
            
            
               11 straipsnis
               Darbo tvarkos taisyklių dalinis pakeitimas
               Šios darbo tvarkos taisyklės gali būti iš dalies keičiamos raštu Specialiojo muitinės formalumų ir prekybos lengvinimo komiteto sprendimu pagal 8 straipsnį.